Мы махуэхэм
ЩIышылэм и 18, щэбэт
УФ-м и Дзэ-Хьэуа Къарухэм я УнафэщI IуэхущIапIэ нэхъыщхьэм и махуэщ
Ленинград къэухъуреихьыныгъэр советыдзэхэм щызэпатхъа махуэщ
1765 гъэм Урысей пащтыхьым къыдигъэкIауэ щытащ къемыдаIуэ пщылIхэр Сыбырым ягъэкIуэну пщыхэр хуит зэрищI унафэ.
1974 гъэм СССР-м и Совет Нэхъыщхьэм и Президиумым къыдигъэкIащ Лэжьыгъэ щIыхьым и орденыр къэщтэным теухуа унафэ.
Адыгэ усакIуэ ПащIэ Бэчмырзэ къызэралъхурэ илъэси 160-рэ ирокъу.
Кинодраматург, тхакIуэ Жылэтеж Сэлэдин и ныбжьыр илъэс 74-рэ ирокъу.
Абхъазымрэ Къэрэшей-Шэрджэсымрэ я цIыхубэ, Къэбэрдей-Балъкъэрым щIыхь зиIэ я артист Акъ Мухьэрбэч къызэралъхурэ илъэс 65-рэ ирокъу.
КъБР-м и Парламентым и депутату щыта, КъБР-м и Сабий фондым и унафэщI Умэ Светланэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 4, жэщым градуси 3 — 8 щыхъунущ.
ЩIышылэм и 19, тхьэмахуэ
Уэсым и дунейпсо ма-хуэщ
Псым щыхэкIуэда хыдзэлIхэмрэ бдзэжьеящэхэмрэ я махуэщ
1847 гъэм «Кавказ» газетым тридзащ Адыл-Джэрий СулътIан и «Урыс-шэрджэс е адыгэ псалъалъэ, грамматикэ кIэщI щIыгъуу» тхыгъэр.
1965 гъэм Майскэ поселкэр къалэ ящIащ.
ЩIышылэм и 19 — 21-хэм Дубаи (Хьэрып Эмират Зэхэтхэр) щекIуэкIынущ шынагъуэншагъэр къызэгъэпэщыным къыщагъэсэбэп Iэмэпсымэхэм я гъэлъэгъуэныгъэ.
ТхакIуэ, узэщIакIуэ, егъэджакIуэ Жылау Нурбий къызэралъхурэ илъэс 83-рэ ирокъу.
Адыгей усакIуэ, КIэрашэ Тембот и щIыхькIэ щыIэ саугъэтым и лауреат, «Адыгэ макъ» газетым и редактор нэхъыщхьэ Дербэ Тимур и ныбжьыр илъэс 40 ирокъу.
Дунейм и щытыкIэнур
«pogoda.yandex.ru» сай- тым зэритымкIэ, Налшык пшэр техьэ-текIыу, жэщым къешх-къесу щыщытынущ. Хуабэр махуэм градуси 7 — 10, жэщым градуси 3 — 6 щыхъунущ.
ЩIышылэм и 20, блыщхьэ
Азербайджаным ягу къыщагъэкIыж — 1990 гъэм къэхъуа гузэвэгъуэм хэкIуэдахэр. ЩIышылэм и 19 — 20-хэм къэрал властыр тезыдзыну хущIэкъу гупхэр уэрамхэм къыдыхьэри, республикэм и къалащхьэ Баку дзэм, къэрал шынагъуэншагъэмкIэ IуэхущIапIэхэм, хабзэхъумэхэм я къарухэр къыщагъэсэбэпын хуей хъуауэ щытащ. А зэпэщIэтыныгъэм хэкIуэдат мамыру псэу цIыху 37-рэ, 700-м щIигъу уIэгъэ хъуат.
1588 гъэм Урыс пащтыхь Федор Иван и къуэм Кремлым щригъэблэгъат Черкасскэхэ Темрыкъуэ и къуэ Мамсрыкъуэрэ Къамболэт и къуэ Къудэнэтрэ (зэкъуэш бынхэт).
1921 гъэм Бгырыс АССР-р къэунэхуащ.
ЩIышылэм и 20 — 25-хэм Женевэ (Швейцарие) щызэхэтынущ Узыншагъэр хъумэнымкIэ дунейпсо зэгухьэныгъэм и гъэзэщIакIуэ комитетым и сессиер.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс тIэкIу къыщесынущ. ЩIыIэр махуэм градуси 2, жэщым градуси 3 — 1 щыхъунущ.
